Söngvari og framkvæmdastjóri BNK48 biðja sendiherra Ísraels afsökunar . AFP Ein vinsælasta popphljómsveit Taílands , BNK48 , hefur beðist afsökunar á því að liðsmaður sveitarinnar klæddist stuttermabol með hakakrossi á æfingu sem sýnt var frá í sjónvarpinu . Myndum af hinni nítján ára söngkonu Pichayapa „ Namsai “ Natha hefur verið deilt margoft yfir helgina . Ísraelska sendiráðinu í Taílandi var illa brugðið vegna atviksins og hafa bæði söngkonan og framkvæmdastjóri hljómsveitarinnar farið á fund með sendiherra Ísraels og beðist afsökunar .